Rizika
Rizika (arab. rizq „nuo Dievo malonės priklausantis pragyvenimas arba apsukrumas“) – galimi faktinių rezultatų nuokrypiai nuo laukiamų. Dažniausiai siejama su nepageidaujamo, beverčio ar žalingo rezultato, klaidos ar nuostolių tikimybe. Rizikingu laikomas toks sprendimas, kurio klaidos ar faktinio rezultato nuokrypio nuo laukiamo tikimybė santykinai didelė arba nežinoma ir to kaina viršija laukiamą naudą arba vykdymo sąnaudas.